**Národná rada Slovenskej republiky**

## **VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Číslo: CRD-159/2018 - VHZ

**842**

# N á v r h

na voľbu kandidátov na člena Regulačnej rady

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predkladá: Obsah materiálu:

Výbor Národnej rady 1. Návrh uznesenia Národnej rady

Slovenskej republiky Slovenskej republiky

pre hospodárske záležitosti 2. Predkladacia správa

 3. Zoznam navrhovaných

 kandidátov

 4. Návrhy na voľbu kandidátov

 5. Uznesenie Výboru NR SR

 pre hospodárske záležitosti

Bratislava január 2018

**Národná rada Slovenskej republiky**

## **VII. volebné obdobie**

 Číslo: CRD-159/2018-VHZ

# Návrh

**U Z N E S E N I E**

**NÁRODNEJ RADY SLOVENSKEJ REPUBLIKY**

z .................

k návrhu na voľbu kandidátov na člena Regulačnej rady

 **Národná rada Slovenskej republiky**

podľa § 7 ods. 4 zákona č. 250/2012 Z. z. o regulácii v sieťových odvetviach v znení neskorších predpisov

##### n a v r h u j e

**prezidentovi Slovenskej republiky**

na člena Regulačnej rady týchto kandidátov:

Meno a priezvisko

 ..............................................

 ..............................................

###### Predkladacia správa

Ing. Viliam Mikuláš bol podľa zákona č. 276/2001 Z.z. o regulácii v sieťových odvetviach a o zmene a doplnení niektorých zákonov v znení neskorších predpisov (platného do 31. augusta 2012) vymenovaný prezidentom Slovenskej republiky, na návrh Národnej rady Slovenskej republiky, za člena Rady pre reguláciu na obdobie 6 rokov (2011 – 2017). Toto funkčné obdobie uplynulo 22. decembra 2017.

Dňa 1. septembra 2012 nadobudol účinnosť zákon č. 250/2012 Z. z. o regulácii v sieťových odvetviach (ďalej len „zákon“). Podľa § 7 ods. 4 uvedeného zákona na uvoľnené miesto člena Regulačnej rady (ďalej len „Rada) navrhuje nového kandidáta ten, kto navrhol člena Rady, ktorého členstvo zaniklo. Návrh predloží prezidentovi Slovenskej republiky do 30 dní od zániku členstva. Na každé miesto člena sa navrhujú dvaja kandidáti.

Členom Rady môže byť podľa § 7 ods. 7 zákona občan Slovenskej republiky, ktorý má technické, ekonomické alebo právnické vysokoškolské vzdelanie druhého stupňa a najmenej 10 rokov praxe v sieťových odvetviach alebo v cenotvorbe alebo v tvorbe koncepcií v energetike, z toho 5 rokov v riadiacej funkcii, alebo má technické, ekonomické alebo právnické vysokoškolské vzdelanie tretieho stupňa a najmenej 7 rokov praxe v sieťových odvetviach alebo v cenotvorbe alebo v tvorbe koncepcií v energetike, z toho 5 rokov v riadiacej funkcii. Má spôsobilosť na právne úkony v plnom rozsahu a je bezúhonný, čo preukáže výpisom z registra trestov nie starším ako tri mesiace.

Podľa § 7 ods. 5 citovaného zákona člen Rady nesmie byť zamestnancom úradu, zamestnancom regulovaných subjektov, podnikať v sieťových odvetviach vo vlastnom alebo cudzom mene, alebo prostredníctvom združenia osôb, nesmie mať majetkovú účasť na podnikaní regulovaných subjektov, nesmie byť členom riadiacich, dozorných alebo kontrolných orgánov regulovaných subjektov.

Členstvo v Rade podľa § 7 ods. 9 citovaného zákona je nezlučiteľné s funkciou poslanca NR SR, s funkciou člena vlády, s funkciou alebo so zamestnaním v orgáne štátnej správy, s funkciou alebo členstvom v orgáne územnej samosprávy.

Členom Rady podľa § 7 ods. 10 citovaného zákona nemôže byť ten, ktorého blízka osoba podľa § 116 Občianskeho zákonníka je vedúcim zamestnancom úradu, má majetkovú účasť na podnikaní regulovaných subjektov, podniká v regulovaných činnostiach alebo je členom riadiacich, dozorných alebo kontrolných orgánov regulovaných subjektov.

Splnenie týchto podmienok potvrdí navrhovaný kandidát písomným vyhlásením.

Predsedníčka Výboru Národnej rady Slovenskej republiky pre hospodárske záležitosti listom č. CRD 2066/2017 – VHZ z 24. októbra 2017 vyzvala predsedov klubov poslancov Národnej rady Slovenskej republiky, aby informovali členov klubu o požiadavke na predloženie návrhov na voľbu kandidátov na člena Rady. Požiadavka na predloženie návrhov bola doručená aj poslancom, ktorí nie sú zaradení do klubov. Termín na doručenie týchto návrhov bol určený do 16. novembra 2017. V určenom termíne boli predložené tri návrhy:**Ing. Ľubomír Blaško, MBA, Ing. Milan Jarás, PhD. a Ing. Jozef Mihalčin**.

Výbor rokoval o návrhoch na 47. schôdzi 23. novembra 2017 za účasti navrhovaných kandidátov a uznesením č. 191 konštatoval, že podľa predloženej dokumentácie všetci navrhnutí kandidáti spĺňajú predpoklady ustanovené v § 7 ods. 5, 7, 9 a 10 citovaného zákona.

Výbor odporučil vykonať akt voľby podľa príslušných ustanovení zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011 a v súlade s ním navrhol ďalší postup, a to:

zvoliť dvoch kandidátov na člena Regulačnej rady verejným hlasovaním, použitím technického zariadenia a o každom navrhovanom hlasovať osobitne;

ak nebude požadovaný počet kandidátov zvolený (dvaja kandidáti), vykonať podľa čl. 15 volebného poriadku opakovanú voľbu. Do opakovanej voľby postupujú všetci nezvolení kandidáti;

ak ani v opakovanej voľbe nebude zvolený požadovaný počet kandidátov (dvaja kandidáti), vykonať novú voľbu podľa čl. 16 volebného poriadku na ďalšej schôdzi Národnej rady Slovenskej republiky.

Dňa 12. decembra 2017 sa konala voľba kandidátov Národnej rady Slovenskej republiky na člena Regulačnej rady, v ktorej nebol zvolený žiaden z navrhovaných kandidátov, keďže žiaden kandidát nezískal potrebný súhlas nadpolovičnej väčšiny prítomných poslancov. Následne sa dňa 13. decembra 2017 konala opakovaná voľba, v ktorej taktiež nebol zvolený žiaden z navrhovaných kandidátov, keďže žiaden kandidát nezískal potrebný súhlas nadpolovičnej väčšiny prítomných poslancov.

Predsedníčka Výboru Národnej rady Slovenskej republiky pre hospodárske záležitosti listom č. CRD 2066/2017 – VHZ z 13. decembra 2017 vyzvala predsedov klubov poslancov Národnej rady Slovenskej republiky, aby informovali členov klubu o požiadavke na predloženie návrhov do novej voľby kandidátov na člena Rady. Požiadavka na predloženie návrhov bola doručená aj poslancom, ktorí nie sú zaradení do klubov. Termín na doručenie týchto návrhov bol určený do 15. januára 2018.

V určenom termíne bolo v súlade s čl. 16 ods. 2 Volebného poriadku o voľbe a odvolávaní funkcionárov predložených šesť návrhov na voľbu kandidátov: **Ing. Ľubomír Blaško, MBA, Ing. Ján Ďuriš, Ing. Ivan Galbička, JUDr. Ing. Eduard Hulík, Ing. Milan Jarás, PhD a Ing. Jozef Mihalčin.**

Výbor rokoval o návrhoch kandidátov do novej voľby na 50. schôdzi 25. januára 2018 za účasti navrhovaných kandidátov Jána Ďuriša, Ivana Galbičku a Eduarda Hulíka a uznesením č. 209 konštatoval, že podľa predloženej dokumentácie všetci navrhnutí kandidáti spĺňajú predpoklady ustanovené v § 7 ods. 5, 7, 9 a 10 citovaného zákona.

Výbor odporučil vykonať akt voľby podľa príslušných ustanovení zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011.

**Z o z n a m**

**navrhovaných na voľbu kandidátov Národnej rady Slovenskej republiky**

**na členov Rady**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navrhovaní: Navrhovatelia:

Ľubomír Blaško Jana Kiššová, poslankyňa NR SR

Ján Ďuriš Dušan Tittel, poslanec NR SR

Ivan Galbička Anton Hrnko, poslanec NR SR

Eduard Hulík Maroš Kondrót, poslanec NR SR

Milan Jarás Jana Kiššová, poslankyňa NR SR

Jozef Mihalčin Martin Beluský, poslanec NR SR

**N Á V R H**

**na voľbu Ľubomíra Blaška za kandidáta Národnej rady Slovenskej republiky**

**na člena Regulačnej rady**

**Ľubomír Blaško** CNG Consulting, Bratislava, samostatne zárobkovo činná osoba

Narodený: 1961

Bydlisko: Bratislava

Vzdelanie: Vysoká škola ekonomická, Bratislava

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Jana Kiššová, poslankyňa NR SR

**Stanovisko Výboru Národnej rady Slovenskej republiky pre hospodárske záležitosti:** spĺňaustanovené podmienky

**N Á V R H**

**na voľbu Jána Ďuriša za kandidáta Národnej rady Slovenskej republiky**

**na člena Regulačnej rady**

**Ján Ďuriš** Konzultačná a poradenská činnosť v stavebníctve, živnostenské oprávnenie

Narodený: 1956

Bydlisko: Višňové

Vzdelanie: Vysoká škola dopravy a spojov, Žilina

 Fakulta prevádzky a ekonomiky spojov

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Dušan Tittel, poslanec NR SR

**Stanovisko Výboru Národnej rady Slovenskej republiky pre hospodárske záležitosti:** spĺňaustanovené podmienky

**N Á V R H**

**na voľbu Ivana Galbičku za kandidáta Národnej rady Slovenskej republiky**

**na člena Regulačnej rady**

**Ivan Galbička** JAVYS, a.s., Bratislava, vedúci sekcie prípravy a realizácie vyraďovania A1

Narodený: 1963

Bydlisko: Trnava

Vzdelanie: STU Bratislava

 Materiálovotechnologická fakulta Trnava

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Anton Hrnko, poslanec NR SR

**Stanovisko Výboru Národnej rady Slovenskej republiky pre hospodárske záležitosti:** spĺňaustanovené podmienky

**N Á V R H**

**na voľbu Eduarda Hulíka za kandidáta Národnej rady Slovenskej republiky**

**na člena Regulačnej rady**

**Eduard Hulík** poradca štátnej tajomníčky Ministerstva školstva, vedy, výskumu a športu SR

 Člen SET plan steering group pri Európskej komisii

Narodený: 1962

Bydlisko: Bratislava

Vzdelanie: SVŠT Bratislava, Strojnícka fakulta, odbor tepelné, energetické, jadrové stroje a zariadenia

 Univerzita Mateja Bela, Banská Bystrica

 Právnická fakulta

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Maroš Kondrót, poslanec NR SR

**Stanovisko Výboru Národnej rady Slovenskej republiky pre hospodárske záležitosti:** spĺňaustanovené podmienky

**N Á V R H**

**na voľbu Milana Jarása za kandidáta Národnej rady Slovenskej republiky**

**na člena Regulačnej rady**

**Milan Jarás** ENERGIA-Jarás, s.r.o., súkromný podnikateľ

Narodený: 1962

Bydlisko: Bratislava

Vzdelanie: SVŠT Bratislava

Elektrotechnická fakulta, odbor Elektroenergetika

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Jana Kiššová, poslankyňa NR SR

**Stanovisko Výboru Národnej rady Slovenskej republiky pre hospodárske záležitosti:** spĺňaustanovené podmienky

**N Á V R H**

**na voľbu Jozefa Mihalčina za kandidáta Národnej rady Slovenskej republiky**

**na člena Regulačnej rady**

**Jozef Mihalčin** BYTERM, s. r. o., konateľ

Narodený: 1959

Bydlisko: Vranov nad Topľou

Vzdelanie: VŠT Košice

Strojnícka fakulta

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Martin Beluský, poslanec NR SR

**Stanovisko Výboru Národnej rady Slovenskej republiky pre hospodárske záležitosti:** spĺňaustanovené podmienky

#  *Výbor*

 *Národnej rady Slovenskej republiky*

 *pre hospodárske záležitosti*

50. schôdza výboru

 Číslo: CRD - 159/2018 - VHZ

**209**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 25. januára 2018

k návrhu na voľbu kandidátov Národnej rady Slovenskej republiky na člena Regulačnej rady (tlač **842**)

 **Výbor Národnej rady Slovenskej republiky**

 **pre hospodárske záležitosti**

### **k o n š t a t u j e, ž e**

dňa 22. decembra 2017 sa skončilo funkčné obdobie **Ing. Viliamovi Mikulášovi**, členovi Regulačnej rady, vymenovanému prezidentom Slovenskej republiky na návrh Národnej rady Slovenskej republiky na obdobie šiestich rokov. Podľa § 7 ods. 4 zákona č. 250/2012 Z. z. o regulácii v sieťových odvetviach na uvoľnené miesto člena Regulačnej rady navrhuje nových kandidátov (dvoch na jedno miesto) ten navrhovateľ, ktorý navrhol člena, ktorému členstvo zaniklo (Národná rada Slovenskej republiky) a návrh predloží prezidentovi Slovenskej republiky do 30 dní od zániku členstva;

dňa 12. decembra 2017 sa konala voľba kandidátov Národnej rady Slovenskej republiky na člena Regulačnej rady, v ktorej nebol zvolený žiaden z navrhovaných kandidátov, keďže žiaden kandidát nezískal potrebný súhlas nadpolovičnej väčšiny prítomných poslancov;

dňa 13. decembra 2017 sa konala opakovaná voľba kandidátov Národnej rady Slovenskej republiky na člena Regulačnej rady, v ktorej taktiež nebol zvolený žiaden z navrhovaných kandidátov, keďže žiaden kandidát nezískal potrebný súhlas nadpolovičnej väčšiny prítomných poslancov;

v určenom termíne na predloženie návrhov kandidátov do novej voľby bolo v súlade s čl. 16 ods. 2 Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011, predložených šesť návrhov na voľbu kandidátov:

* + 1. **Ľubomír Blaško**
		2. **Ján Ďuriš**
		3. **Ivan Galbička**
		4. **Eduard Hulík**
		5. **Milan Jarás**
		6. **Jozef Mihalčin**

Navrhnutí na voľbu kandidátov Národnej rady Slovenskej republiky na člena Regulačnej rady spĺňajú predpoklady ustanovené v § 7 ods. 5, 7, 9 a 10 citovaného zákona.

**o d p o r ú č a**

**Národnej rade Slovenskej republiky**

* + 1. vykonať akt voľby podľa príslušných ustanovení zákona č. 350/1996 Z.z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011; zvoliť dvoch kandidátov na člena Regulačnej rady verejným hlasovaním, použitím technického zariadenia a o každom navrhovanom hlasovať osobitne;

2. ak nebude požadovaný počet kandidátov zvolený (dvaja kandidáti), vykonať podľa čl. 15 volebného poriadku opakovanú voľbu. Do opakovanej voľby postupujú všetci nezvolení kandidáti;

ak ani v opakovanej voľbe nebude zvolený požadovaný počet kandidátov (dvaja kandidáti), vykonať novú voľbu podľa čl. 16 volebného poriadku na ďalšej schôdzi Národnej rady Slovenskej republiky.

**p o v e r u j e**

poslanca Národnej rady Slovenskej republiky Maroša Kondróta, podpredsedu výboru, predložiť Národnej rade Slovenskej republiky návrh na voľbu kandidátov Národnej rady Slovenskej republiky na člena Regulačnej rady a informovať o stanovisku Výboru Národnej rady Slovenskej republiky pre hospodárske záležitosti.

 Jana **K i š š o v á, v.r.**

 predsedníčka výboru

overovateľ výboru

Eduard **H e g e r**

Michal **B a g a č k a**